Berlingske Tidende, 1784-10-01
Fortsættelse af de Prismaterier og Premier, som det Kongelige Danske Landhuusholdings=Selskab udsætter for Hans Kongelige Majestæts Riger og Lande udi Aaret 1784. (See No. 78, Attester af vedbørlig Paalidelighed maae indsendes til Selskabet inden den 1ste October 1784. J samme maae bevidnes af troværdige Vidner, som har seet og undersøgt Tingen, at den Mængde Spind, som Attesten gives om, virkelig findes paa Stedet, eller er da funden der, spunden i Vedkommendes anlagde Spinderier efter denne Premies Bekjendtgjørelse, at Finhed og Godhed af Garnet i alt svarer til den eller de Prøver, som maae følge Attesten Selskabet til Efterretning. Derhos maae tillige meldes den Mængde anden Slags Spind, finere og grovere, som i det Spinderie er udbragt, tilligemed det hele Spinderies Hænder efter Kjøn og Alder, denne regnet til Ungdom under 13 Aar, Middelalder der fra til 40 Aar, og Alderdom derover. Ved dansk Uld forstaaes her den Uld, som falder i Hans Majestæts Riger og Lande. Garnet maae være haspet paa de i kiøbenhavnske Manufakturer og Fabriker efter kongelig Befaling brugelige Hasper, to Alen danske i Vide, og Stykket, eller Strengen bestaae af ti Knek, hvert Knek til 40 Traade: uden hvilket Maal intet Garn kan komme i Betragtning til Prisen. Ved Premiens Tildømmelse regnes Mængden, mod Finhed og Godhed, saa den faaer den største Premie, hvis Garn har høieste og fleste gode Egenskaber. Man veed, at skjønt Skotterokke=Garn er meest fordeelagtigt for dem at spinde, som forstaaer Konsten vel, da et meget større Arbeid giøres i en kortere Tid end ved andre Rokke; saa dog, da Manufakturerne har mindst Mangel paa SkotterokkeSpind, bestemmes her ingen vis Spindemaade i Henseende til Rokken, ei heller om Spindet er af kæmmet eller kardet Uld. 56. For de trende Stiftelser, Christians=Pleiehuus, det almindelige Hospital, og St. Nikolai Fattiges Skole, udsætter Selskabet efterskrevne Premier: For beste og fineste Linnet=Spind i største Mængde, 20 Rdlr. For næst beste og fineste i næst største Mængde, 15 Rdlr. Og endelig fordet næste derefter i Godhed og Mængde, 5 Rdlr. Disse Premier vindes stiftelsevis saaledes, at en Stiftelse ej vinder meer end een Premie. De vundne Premiers Uddeling bestemmes paa den Maade, at den Person, der vinder Premien for Stiftelsen, skal deraf allene nyde de to Femtedele, da derimod det øvrige af den vundne Premie uddeles til de beste og flittigste Spindersker og Spindere i samme Stiftelse, hvilken Uddeling Selskabet overlader til enhver Stiftelses Foresatte, hvorved dog er at merke, at det Spind, som Selskabet belønner, maae altsammen være af een og samme Haand. En Prøve af Priis=Arbeidet, ikke mindre end 1 Pund, maae være indleveret inden 1ste November indeværende Aar, og i enhver Stiftelses Attest anføres, hvormeget saadant Priis=Spind der i dette Aar er forfærdiget, enten af een og samme Haand eller af flere, hvilket derpaa forevises, naar Selskabet det forlanger. Videre udsætter Selskabet for de her i Kjøbenhavn ny anlagde Fri=Skoler følgende Premier, der ligeledes skal vindes skolevis, nemlig: En Premie paa 20 Rdlr. for det beste og fineste Linned=Spind i største Mængde af een og samme Haand. En Premie paa 10 Rdlr. for det næst beste og fineste, ligeledes Linned=Spind, i næst største Mængde. En Premie paa 15 Rdlr. for det beste Uld=Spind i største Mængde af een og samme HaandOg endelig en Premie paa 5 Rdlr. for næst beste, ligeledes Uld=Spind, i næst største Mængde. Fjerdedelen af den vundne Premie skal tilhøre og komme det Barn tilgode, der har forfærdiget det belønnede Spind, og det øvrige af Premien skal uddeles til de beste og dueligste Spindersker eller Spindere i samme Skole, i Forhold til deres udviste Flid og Kunst, hvilken Uddeling Selskabet overlader til enhver Skoles Jnspektører. Prøver af ethvert Priis=Spind, i det mindste af 1 Pund Garn, maae forevises, og paalidelige Attester medfølge, som bevidner, at den hele Mængde af samme Spind er af lige Godhed, da ellers det indsendte ex tages i Betragtning. Den Skole, der vinder en Premie for et Slags Spind, være sig enten ulden eller linned, skal derfor ikke udelukkes fra at kunne tage Deel i Belønningen for det andet Slags Spind. Da Selskabet har erfaret, at nogle af de indsendte Prøver Spind haver været spundne til en større Finhed end Hørren har været heglet, hvorved Spindet har tabt i sin Styrke, saa agter Selskabet derfor for Fremtiden ikke at tage noget Spind i Betragtning, med mindre Heglemesterens Attest følger derved, at Spindet er er udbragt høiere end i Forhold til Hørrens Finhed. Fremdeles udsætter Selskabet. For den iblant Læremødrene i samtlige forhen anførte Skoler og Stiftelser, som ved Prøver, indsendte til Selskabet beviisliggjør at have oplært, efter Premiens Bekjendtgjørelse, den største Mængde af Børn i den hende anbetroede Skole til den største Fuldkommenhed i Spinderiet. For den største Mængde Selskabets første Sølv=Medalje. For den næst største Mængde dets anden Sølv=Medalje. Til videre Opmuntring for fiint Spind vil Selskabet, naar nogen uden for Stiftelserne eller Skolerne indsender Prøver af fiint Linned=Spind, ei under tolv Strenge, alt paa ovenmeldte Vilkaar, tage samme under Betragning, og af disse, som æsker Premie kun imellen sig selv, bedømme den, der har frembragt det fineste og beste Spind i største Mængde. Priis=Spindet maae være indleveret inden November Maaneds Udgang dette Aar. 57. Det er bekjendt, at Hamrum, Lysgaard og Middelsom Herreder i Jylland haver i lang Tid gjort sig anseelige Fordele og tilvejebragt sig megen Berømmelse ved deres flittige Srømpe-Strikken eller Binden, det første i Henseende til uldne og de tvende sidste tillige i Henseende til linnede Strømper. Da nu Selskabet baade ønsker, at disse vindskibelige Egne ei allene maatte gaae videre i deres Flid, men at og andre Provinser i Riget deraf maatte opmuntres til at træde i deres roesværdige Fodspor, især ved bedre end sædvanlig skeer at anvende de lange Vinter-Aftener sig selv og Handelen til Fordeel; saa udsætter Selskabet følgende Premier for linnede Strømpers Strikning, nemlig: (Fortsættelsen følger.)